OpenLLM-France/wikimedia huggingface dataset:
# John Kufuor

John Kofi Agyekum Kufuor (Kumasi, Urre Kosta, 1938ko abenduaren 8a) ghanatar politikaria da, Alderdi Abertzale Berriko (NPP) kidea; Ghanako Errepublikako presidentea izan zen 2001etik 2009ra.

## Bizitza

Diputatua izan zen Bigarren Errepublikan (1969-1972), eta Hirugarren Errepublikan ere (1979-1981). Ministroa izan zen ere Kofi Abrefa Busiaren gobernuan. 1996ko presidentetzarako hauteskundeak galdu zituen Jerry John Rawlingsen aurka, baina 2000koetan nagusitu zitzaion John Atta Millsi. 2004an berriz hautatu zuten.

## Erreferentziak

* ↑ Oposizioko hautagaiak irabazi ditu Ghanako hauteskundeak. Euskaldunon Egunkaria, 2000ko abenduak 31, CC BY-SA 4.0, berria.eus (Noiz kontsultatua: 2020-12-11).

## Kanpo estekak

* Datuak: Q51005
* Multimedia: John Kufuor / Q51005
# John La Farge

John La Farge (New York, 1835eko martxoaren 31 – Providence, Rhode Island, 1910eko azaroaren 14a) estatubatuar artista izan zen. Margolanak, ilustrazioak, horma-pinturak, barnealdeen diseinuak, beirateak eta Asian egindako bidaiei buruzko liburuak egin zituen.
1859 eta 1870 artean liburuetarako ilustrazioak egin zituen eta 1870eko hamarkadan eliza eta eraikin publikoetarako muralak margotzen hasi zen. Sarritan bidaiatu zuen Asiara eta Hego Ozeano Barera, eta kultura horiek eragina izan zuten haren margolanetan.
Beirateak diseinatu zituen eta kolorean eta berrikuntza teknikoetan espezializatu zen. 1880. urtean kristalen gainjartzeei buruzko patente bat erregistratu zuen, Louis Comfort Tiffany aurkariarekin liskarra eragin zuena.
Diseinuko Akademia Nazionaleko, Artista Amerikarren Elkarteko, Muraletako Margolarien Elkarte Nazionaleko eta Arte eta Letren Amerikar Akademiako kide izan zen.

## Idazlanak

* The American Art of Glass
* Considerations on Painting (New York, 1895)
* An Artist's Letters from Japan (New York, 1897)
* The Great Masters (New York)
* Hokusai: a talk about Japanese painting (New York, 1897)
* The Higher Life in Art (New York, 1908)
* One Hundred Great Masterpieces
* Reminiscences of the South Seas (1912)
* The Gospel Story in Art (New York, 1913)
* Letters from the South Seas
* Correspondence

## Iruditegia

* Portrait of William James, circa 1859
* Agathon to Erosanthe, Votive Wreath, 1861
* Portrait of the Novelist Henry James, 1862
* Wreath of Flowers, 1866, Smithsonian American Art Museum
* Paradise Valley, 1866–68
* The Golden Age, 1878, Smithsonian American Art Museum
* Portrait of Faase, the Taupo of the Fagaloa Bay, Samoa, 1881
* The Great Statue of Amida Buddha at Kamakura, 1886
* Centauress, c. 1887
* Kilauea, Looking at Cone of Crater, 1890, Honolulu Museum of Art
* Girls Carrying a Canoe, Vaiala in Samoa, 1891
* Study of Afterglow from Nature (Tahiti: Entrance to Tautira Valley), 1891, Princeton University Art Museum
* Young Girls Preparing Kava Outside of the Hut whose Posts are Decorated with Flowers, 1891
* View in Ceylon, near Dambula
* Diadem Mountain at Sunset, Tahiti - Brooklyn Museum
* Title illustration for the Collier's Weekly serialization of The Turn of the Screw, 1898
* Peacocks and Peonies, 1882
* Angel of Help, 1886
* Figures of Wisdom, 1901
* Angel at the Tomb
* “John Harvard window”, Harvard Chapel, Southwark Cathedral, Londres

## Kanpo estekak

* Datuak: Q3120087
* Multimedia: John La Farge / Q3120087
# John Law

John Law (Edinburgo, Eskozia, 1671 – Venezia, Italia, 1729ko martxoaren 21a) eskoziar finantzaria izan zen.

## Biografia

Europako zenbait estatutako finantza- eta banku-sistema aztertu ondoren, Money and Trade Considered, with a Proposal for Supplying the Nation with Money izeneko obra plazaratu zuen (1705, Diruari eta merkataritzari buruzko gogoetak). Estatua herri baten aberastasunaren zaindari nagusi dela argudiatu zuen eta laster Estatuko bankuak, kreditu-sistemak eta diru-papera zabalduko zirela esan zuen.
Frantzian gauzatu zituen bere ideiak lehenengoz eta, banku pribatu bat abiapuntu hartuta, erresuma hartako banku eta kanpo-merkataritza konpainia nagusiak bildu zituen Estatuaren kontrolpeko sistema batera. Europako gainerako estatu batzuetan ere gisa horretako sistemak abiarazi zituzten. Frantziako merkataritza eta kreditu sistema bizkortu ziren, baina espekulazioak eta Lawen etsaien neurriek bankarrota ekarri zuten 1720an eta Lawek, Frantziako finantzetako arduradun nagusi une hartan, erbestera jo behar izan zuen.
Venezian hil zen, dirurik gabe.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312694
* Multimedia: John Law / Q312694
# Ke-deflektore

Ke-deflektoreak lurrun-makina zuten lokomotorren alboetan jartzen ziren horma modukoak ziren, ke-kutxa inguratuz. Euren helburua kea gorantz altxatzea da, abiadura handituz, gidariak ikusmen hobea izan dezan.
Hasiera batean ohikoak ez baziren ere, lokomotorren teknologia hobetu ahala trenetako kea gero eta geldoago ateratzen zen, sistema hobeak baitzituzten. Kylchap ihes-hodia edo Giesl eiektorearen asmakuntzak efizientzia handiagoa eman zien lokomotorrei, baina kea azkarrago ateratzeko beharra sortu zen. Deflektoreek airea gorantz mugiarazten dute, kearen abiadura azkartuz atera ondoren.

## Kanpo estekak

* Datuak: Q731253
* Multimedia: Smoke deflectors / Q731253
# Ke-erauzgailu

Ke-erauzgailua edo ke-kanpaia sukalde gainean jartzen den etxetesna elektriko bat da, haizagailu baten bitartez sukaldeko kea xurgatu eta iragazki batean jasotzen duena. Kanpai izena etxetresnak izaten duen formatik datorkio.

## Kanpo estekak

* Datuak: Q1164342
* Multimedia: Exhaust hoods / Q1164342
# Ke-puntu

Ke-puntua substantzia baten berotze puntua da, batez ere sukaldeko olioa edo gantz jangarria, non gantzen akroleinak darion kea ikusgai den. Kea darion eremu horretan, elikagaiak zapore desatsegina dauka. Ke-puntuaren goian, sugar-puntua sortzen da, errekuntza hasten denean.

## Kanpo estekak

* Datuak: Q899802
# Ke-seinale

Ke-seinalea distantzia luzeetan komunikatzeko modurik zaharrena da eta ikusmenezko komunikazioa da. Ke-seinalearen bidez, besteren artean berriak edo arriskuak igor daitezke.

## Historiako kasuak
### Grezia

K. a. 150. urtean, Megalopolisen (Antzinako Grezia), Polibio historialariak (K.a. 200-118) informazio konplexua distantzia handitan oso azkar zabaltzea ahalbidetzen zuen komunikazio sistema asmatu zuen. Grezierazko karaktere alfabetiko bakoitzari zenbaki bat esleitu zion eta zenbaki horiek urrutira transmititzeko hainbat su edo zuzi erabili zituen. Hots, kearen bidez zenbaki multzoak igorri zitezkeen, eta Polibioren kodea jakinez gero, zenbaki multzoak hitz bihurtzen ziren. Zenbakiak hizkietan itzultzeko kode horri Polibioaren Karratua deritzo, eta historian zehar kriptografian oso sistema ezagun eta erabilia izan da.

### Txina

Greziarrak ez ziren Antzinaroan ke-seinaleak erabili zituzten bakarrak izan. Txinatar Inperioan ere komunikazio sistema azkar eta eraginkorra behar zuten, eta bide bikaina eraikia zuten horretarako: Txinako Harresi Handia. Etsaien erasoen berri emateko, harresiko soldaduek ke seinaleak bidaltzen zituzten. Dorrez dorre, mezuak ehunka kilometro egin zitzakeen ordu gutxitan.

### Ipar Amerikako indioak

Filmeetan Iparramerikako indioak izan ziren ke seinaleen erabiltzaile nagusiak. Haien sistemek ez zuten Polibioren kodearen sofistikaziorik. Jatorrian, tribu bakoitzak bere seinale sistema zuen, ziurrenik, arerioak igorri nahi zituzten mezuak uler ez zitzan. Baina kolonizazioak etsai komuna ekarri zien, eta oinarrizko seinale batzuk behintzat bateratu zituzten: ke bola batek adi egoteko esan nahi zuen, bi bolek dena lasai zegoela adierazten zuten, eta hiruk arazoak eta arriskuak iragartzen zituzten.

### Australia

Oro har, kezko seinaleak arrotzen presentzia jakinarazteko erabili izan diren arren, Australiako aborigenek alderantzizko metodoa erabiltzen zuten: lurralde arrotzean sartzen zenak bidaltzen zituen ke seinaleak, bertakoei han zegoela eta arazorik nahi ez zuela jakinarazteko.

### Vatikanoa

Gaur egun, Vatikanoak oraindik ke seinalea erabiltzen du, ke zuriak Habemus Papam esan nahi du.

## Erreferentziak

* 1 2 3 4 5 Irazustabarrena, Nagore. (2013-02-03). «Kez egindako mezuak, Greziatik Australiaraino» Argia CC-BY-SA lizentzia.

## Kanpo estekak

* Datuak: Q659892
# Ke Jie

Ke Jie, (txinera tradizionalez: 柯潔; txinera sinplifikatuz: 柯洁; pinyinez: Kē Jié; Lishui, Zhejiang, 1997ko abuztuaren 2a) txinatar Go jokalari profesional bat da, 9 dango mailan dagoena. 2017ko urriaren 2tik munduko jokalari onena bezala izendatuta dago Txinatar Weiqi elkartea, Korea Baduk elkartea, Japoniako Go elkartea and Rémi Coulom's elkartearen sailkapenen arabera. Esandako postua 2014. urtetik mantendu du.

## Karrera urteka

2017ko abenduaren 26a arteko datuak.
* 2008: 1 irabazi, 1 galdu
* 2009: 5 irabazi, 5 galdu
* 2010: 11 irabazi, 5 galdu
* 2011: 12 irabazi, 11 galdu
* 2012: 11 irabazi, 10 galdu
* 2013: 24 irabazi, 14 galdu
* 2014: 55 irabazi, 16 galdu
* 2015: 74 irabazi, 18 galdu
* 2016: 65 irabazi, 24 galdu
* 2017: 72 irabazi, 25 galdu
* Guztira: 330 irabazi, 129 galdu (partiden %71,9a irabazi du)

## Ikus, gainera

* Go
* Txinatarrak
* AlphaGo

## Kanpo loturak

* Ke Jieren irudiak Sedolekin batera (Ingelesez)
* Datuak: Q16262307
* Multimedia: Ke Jie / Q16262307
# Ke arteko egunak

Ke arteko egunak 1990 urtean Antxon Ezeizak eginiko euskal filma da. Urte hartako Donostiako Zinemaldiaren Donostia Saria lortu zuen.
Bere garaian, euskarazko elkarrizketak zituen inoizko laugarren pelikularik ospetsuena izan zen: 51.663 ikusle izan zituen, 103.536,43 €-ko kopurua bilduz.

## Sinopsia

Oharra: Atal honek istorio osoa edo amaiera argitzen du.
Hogei urte pasa eta gero, Pedro Sansinenea Euskal Herrira itzultzen da. Mexikon egon da luzaz eta inguruak itotzen zuelako joan zen hara. Donostiara itzuli denean, oso bestelako mundu bat aurkitzen du, gaztaroan ezagutu zuen hartatik oso desberdina. Egokitu ezin horrek, daukan adin handiak eta alkoholarekin duen problemak pertsona bakarti eta arlote bihurtzen dute. Euskal gatazkak zigortutako hiri batean dabil batetik bestera, errukarri. Harreman bat hasten du Lurdesekin, aspaldi laga zuen familiaren bila hasten da -orain, alaba preso politikoa du-... Baina alferrik dira ahalegin guztiak. Pertsonaiak ez du lortzen hogei urte lehenago utzitako gizartean berriz sartzea. Jasanezinak egiten zizkion inguruabar batzuk hor dirau eta badaude beste inguruabar berriak.

## Pertsonaiak

* Pedro Armendáriz Jr.: Pedro Sansinenea
* Patxi Biskert
* Teresa Calo
* Xabier Elorriaga
* Elena Irureta
* Iro Landaluze
* Elene Lizarralde
* Pilar Rodriguez
* Jose Ramon Soroiz
* Carlos Zabala
* Ikerne Letamendi
* Patxi Ugalde

## Erreferentziak

* ↑ (Gaztelaniaz) Barambones Zubiria, Josu. (2011). «Una mirada telescópica al cine en euskera: versiones originales dobladas y subtituladas» Hermēneus: Revista de la Facultad de Traducción e Interpretación de Soria (13): 25-59. ISSN 1139-7489..
* ↑ Sarasola, Beñat. (2022). «Desliluraren beste gramatika bat: Koldo Izagirreren azken zinemagintza (1989-1992)» ZINE03: 15. ISSN 2792-6761. (Noiz kontsultatua: 2024-09-25).

## Kanpo estekak

* Datuak: Q12261403
# Ke

Kea erretzen ari den edo oso bero dagoen material bati darion gasen eta partikula solido txikien multzoa da. Normalean partikula solido txiki horiek errautsa eta hondakinak izaten dira.
Kea-arnastea suteek eragindako heriotzen lehenengo kausa da. Biktimak intoxikaturik hiltzen dira keak askatzen dituen karbono monoxidoa, HCN azido zianhidrikoa eta itotzen dituzten partikula txikiak direla eta. Horrez gain, keak partikula minbizi-sortzaileak aska ditzake.

## Ikus, gainera

* Ihes-hodia
* Tabakismoa
* Tximinia

## Kanpo estekak

* Datuak: Q130768
* Multimedia: Smoke / Q130768
# Ke Operazioa

Ke Operazioa (japonieraz: ケ号作戦, Ke-gō Sakusen) Japoniar Inperioak Guadalcanaletik indarrak ebakuatzeko egindako operazio arrakastatsua izan zen. Bigarren Mundu Gerrako Guadalcanalgo kanpainaren amaiera izan zen. Operazioa 1943ko urtarrilaren 14an hasi eta otsailaren 7an amaitu zen, eta Japoniako Armada Inperialak eta Japoniako Itsas-armada Inperialak hartu zuten parte. Isoroku Yamamoto eta Hitoshi Imamura izan ziren operazioaren komandanteak.
Japoniarrek erabaki zuten Guadalkanal alde batera utzi eta aliatuei ematea, hainbat arrazoirengatik. Henderson Field, hegazkin aliatuek erabiltzen zuten Guadalkanaleko aerodromoa, berriz konkistatzeko egin zituzten saiakera guztiak galera handiak izan ziren. Lurreko indar japoniarrak 36.000 izatetik 11.000 izatera jaitsi ziren gosearen, gaixotasunen eta gerrako biktimen ondorioz. Japoniano itsas-armadako indarrek ere galera larriak izan zituzten, uharteko lurreko indarrak indartzen eta berrornitzen saiatzen ari zirela. Galera horiek, Guadalkanal berreskuratzeko saiakera berrietarako beharrezkoak ziren baliabideekin batera, segurtasun estrategikoari eta Japoniako Inperioko beste eskualde batzuetako operazio militarrei eragiten zieten. Hirohito enperadoreak erretiratzeko erabakia 1942ko abenduaren 31n berretsi zuen.
Operazioa 1943ko urtarrilaren 14an hasi zen, Guadalkanalera infanteriako tropa-batailoi bat eraman ondoren, ebakuaziorako erretagoardia gisa jarduteko. Aldi berean, Japoniako lurreko eta aireko indarrek airean nagusitzeko kanpaina hasi zuten Salomon eta Ginea Berriaren inguruan. Aireko kanpainan, AEBetako gurutzaontzi bat hondoratu zen Rennell uharteko guduan Bi egun geroago, hegazkin japoniarrek suntsitzaile estatubatuar bat hondoratu zuten Guadalkanaletik gertu. Suntsitzaileek otsailaren 1eko, 4ko eta 7ko gauetan erretiratzea burutu zuten.
Hondoratutako suntsitzaile baten eta hiru kalteturen kostuan, japoniarrek Guadalkanaleko 10.652 gizon ebakuatu zituzten. Ebakuazioan zehar, 600 japonier hil ziren eta beste 3.000 gehiago ospitale-arreta handia behar izan zuten. Otsailaren 9an, indar aliatuak konturatu ziren japoniarrak joan egin zirela eta Guadalkanal segurua zela ondorioztatu zuten, uhartea kontrolatzeko sei hilabeteko kanpaina amaituz.

## Erreferentziak

* ↑ Frank, Richard B.. (1992). Guadalcanal : the definitive account of the landmark battle. New York : Penguin ISBN 978-0-14-016561-6. (Noiz kontsultatua: 2023-09-23).
* ↑ «USMC Monograph: The Guadalcanal Campaign» www.ibiblio.org (Noiz kontsultatua: 2023-09-23).

## Kanpo estekak

* Datuak: Q2314453
* Multimedia: Operation Ke / Q2314453
# Ke-kutxa

Ke-kutxa lurrun-makina baten ihes-sistemaren oinarrizko atal nagusietako bat da. Kea eta gas beroak hodi batzuen bidez igarotzen dira errekuntza-ganberatik, eta hodi horiek beroa galdaran dagoen inguruko uretara igarotzen dute. Ondoren, kea ke-kutxara pasatzen da, eta tximiniatik atmosferara botatzen da.

## Historia

Lehenengo lokomotorrek ez zuten ke-kutxarik, eta tximinia luze batez baliatzen ziren kea kanporatzeko tiro natural egokia lortzeko, baina laster sartu ziren galdaren diseinuan, hainbat arrazoirengatik. Lehenik eta behin, eta garrantzitsuena, zilindroen ihes-hodiko lurruna kanporatzea, gorantz doanean, ke-kaxa hermetiko batetik sartzen dira, ihes-bokilaren diseinu egokiarekin. Eta, bigarrenik, ke-kaxak erregaitik su-iturrira arrastatutako errautsak eta ikatza galdarako hodien bidez jalkitzea errazten du, galdara garbitze-lanak erraztuz lanaldi baten amaieran. Ke-kutxarik gabe, tximiniak kedar guztia kanporatu behar du, edo, bestela, hodietan pilatzen da, eta gradualki blokeatu.
Ke-kutxa galdararen aurrealdeko luzapena dela dirudi, nahiz eta urik ez izan eta aparteko osagaia izan. Ke-kutxak, oro har, altzairuzko plaka errematxatuz edo soldatuz eginda daude, eta haien zorua hormigoiz estalita dago, altzairua ikatz berotik eta ke korrosiboetatik edo euri-uretatik babesteko.

## Erreferentziak

* ↑ (Ingelesez) Burn, Robert Scott. (1861). The Steam Engine: Its History and Mechanism: Being Descriptions and Illustrations of the Stationary, Locomotive, and Marine Engine, for the Use of Schools and Students. Ward, Lock, and Tyler (Noiz kontsultatua: 2024-07-02).

## Kanpo estekak

* Datuak: Q954573
* Multimedia: Smokeboxes / Q954573
# Tabasco

    Artikulu hau Mexikoko estatuari buruzkoa da; saltsa gaitzat duena beste hau da: «Tabasko»
Tabasco Mexikoko 31 estatu federaletako bat da, herrialdearen hego-ekialdean dagoena. Iparraldean Mexikoko golkoarekin du muga, ipar-ekialdean Campecherekin, hego-ekialdean Guatemalarekin, mendebaldean Veracruzekin eta hegoaldean Chiapasekin. 24.738 kilometro koadroko eremua hartzen du, eta 2.238.603 biztanle zituen 2010ean. Hiriburua Villahermosa da.

## Erreferentziak

* 1 2 Macmillan, Palgrave, The Statesman's Yearbook 2017: The Politics, Cultures and Economies of the World, 823. orrialdea, Macmillan Publishers, books.google.es

## Kanpo estekak

* Datuak: Q80914
* Multimedia: Tabasco / Q80914
# Tabatinga (São Paulo)

Tabatinga Brasilgo udalerri bat da, São Pauloko estatuan kokatua. 14.769 biztanle ditu 368,604 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q22064419
* Multimedia: Tabatinga (São Paulo) / Q22064419
# Tabea Schendekehl

Tabea Schendekehl (Lünen, 1998ko azaroaren 29a) arraunean lehiatzen den emakume kirolari alemaniarra da.
2024ko Parisko Olinpiar Jokoetan parte hartu zuen, eta brontzezko domina bat lortu zuen Skull laukoitzeko proban. Zilarrezko domina bat irabazi zuen 2020ko Europako Arraun Txapelketan, lemazainarekin egindako zortziko proban.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 03 ! | Skull laukoitza |
| Europako Txapelketa ||||
| Urtea | Lekua | Domina | Proba |
| 2020 | Poznańn (Polonia) | | Zortzikoa lemazainarekin |

## Erreferentziak

* ↑ (Alemanez) «Tabea Schendekehl | rudern.de» www.rudern.de 1998-11-29 (Noiz kontsultatua: 2024-08-19).
* ↑ (Ingelesez) SCHENDEKEHL Tabea - Paris 2024. .
* ↑ (Ingelesez) «World Rowing - Tabea SCHENDEKEHL» World Rowing (Noiz kontsultatua: 2024-08-19).

## Kanpo estekak

* Datuak: Q99213419
# Tabasko

    Artikulu hau saltsari buruzkoa da; Mexikoko estatua gaitzat duena beste hau da: «Tabasco»
Tabaskoa 1868an Edmund McIlhennyk sortutako estatubatuar jatorriko saltsa mina da. Tabascoko piper gorriz (Capsicum frutescens var. tabasco), ozpinaz, urez eta gatzaz prestatzen dute, haritz-upeletan beratuta. Bere izena Mexikoko Tabasco estatutik datorren arren, McIlhenny Companyk egindako produktu estatubatuarra da.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ (Ingelesez) «Tabasco island: Some like it Avery hot» The Economist: 40. 2011-3-26.

## Kanpo estekak

* Datuak: Q335016
* Multimedia: Tabasco sauce / Q335016
# Tabaí

Tabaí Brasilgo udalerri bat da, Rio Grande do Sul estatuan kokatua. 4.461 biztanle ditu 94,754 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1758828
* Multimedia: Tabaí / Q1758828
# Tabeirós-Terra de Montes

Tabeirós-Terra de Montes Galiziako mendebaldean eta barrualdean dagoen eskualdea da, Pontevedrako probintziaren iparraldean kokaturik dagoena.
A Estrada du hiriburu eta udalerri nagusia.

## Udalerriak

* A Estrada: 22.125 biztanle (2002).
* Forcarei: 4.802.
* Cerdedo: 2.434.

## Kanpo estekak

* Datuak: Q597953
* Multimedia: Tabeirós-Terra de Montes / Q597953
# Tabasco (udalerria)

Tabasco Mexikoko udalerri bat da. Zacatecas estatuan kokatua dago. 2010ean 15.656 biztanle zituen 406,63 km²ko azaleran. Herriburua [[Tabasco (Tabasco)|Tabasco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4449216
* Multimedia: Tabasco Municipality / Q4449216
# Tabatinga (Amazonas)

Tabatinga Brasilgo udalerri bat da, Amazonaseko estatuan kokatua. 66.764 biztanle ditu 3.266,062 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q22060342
* Multimedia: Tabatinga (Amazonas) / Q22060342
# Tabbouleh

Tabbouleh (arabieraz: تبولة‎, tabūla) Siria eta Libanoko jatorrizko entsalada bat da, batzuetan inguruko ohiko aperitiboen laguntza bezala hartzen dutena. Mundu arabiar osoan udako hilabete beroetan kontsumitutako plater hotza da.
Osagai nagusiak perrexil txikitua, bulgurra, oliba-olioa, tomatea, letxuga eta beste belar usaintsu batzuk dira, limoi urez hornitua. Ekialde Hurbileko gastronomia batzuetan letxuga hostoak erabiltzen dira, aza zuria edo mahasti hosto freskoak zerbitzatzeko.
Magrebeko eremu zabaletan, antzera prestatzen da, bulgurra, kus-kusarekin eta perrexil pixka batekin ordezkatuz.

## Erreferentziak

* ↑ Terry Carter, et al., Syria and Lebanon, Lonely Planet, 2004
* Datuak: Q607690
* Multimedia: Tabbouleh / Q607690
# Tabasarar

Tabasarar herria Kaukaso ipar-ekialdeko etnien artean kokatzen da. Bereziki Errusiako Dagestango Errepublikan. Han bizi dira tabasarar jende gehiena, 150.000 inguru. Badira tabasararren talde txikiagoak ere Ukranian, Azerbaijanen, Uzbekistanen, Kazakhstanen eta Turkmenistanen.
Euren hizkuntza tabasaranera da eta erlijioz gehienak sunitak dira.

## Erreferentziak

* 1 2 «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Ethnic composition of Azerbaijan 2009
* ↑ State statistics committee of Ukraine - National composition of population, 2001 census

## Kanpo estekak

* Datuak: Q623813
* Multimedia: Tabasaran people / Q623813
# Kinbuck

Kinbuck, Eskoziako gaeleraz: Ceann Buic, Eskoziako herri bat da, Stirling konderrian.

## Kanpo estekak

* Datuak: Q6410431
* Multimedia: Kinbuck / Q6410431
# Kinawley

Kinawley edota Kinawly (irlanderaz: Cill Náile) Ipar Irlandako udalerri bat da, Fermanagh konderrian dagoena. 2001eko erroldaren arabera 75 biztanle zituen.

## Kanpo estekak

* Datuak: Q6410419
* Multimedia: Kinawley / Q6410419
# Kinbane gaztelua

Kinbane gaztelua (ingelesez Kinbane Castle, eta irlanderaz Caislen Ceinn Bán, euskaraz Buru Zuri Gaztelua esan nahi du) Irlandako Antrimeko konderriaren kostaldean dagoen gaztelu bat da. Ballycastle udalerritik Ballintoy udalerrirako norantzan joan ezkero 5 kilometrotara dago.
1547an Colla MacDonnell buruzagiak eraiki zuen, 1558an bere harresien artean hil zelarik. Bertatik Rathlin uhartea eta Burdin Aroko Dunagregor gotorlekuaren ikuspegi ezin hobeak daude.

## Kanpo estekak

* Kinbane gaztelua Ipar irlandako Gidan ikusgai (Ingelesez)
* Datuak: Q2781974
* Multimedia: Kinbane Castle / Q2781974
# Kinbrace

Kinbrace, Eskoziako gaeleraz: Ceann a' Bhràist, Eskoziako Highland eskualdeko udalerri txiki bat da, Sutherland barrutian.

## Kanpo estekak

* Datuak: Q6410426
* Multimedia: Kinbrace / Q6410426
# Kinbrae (Minnesota)

Kinbrae Minnesotako hiri bat da. Nobles konderrian kokatua dago. 2010ean 12 biztanle zituen, 2,24 kilometro koadrotan banatuta.

## Ikus, gainera

* Nobles konderria

## Kanpo estekak

* Datuak: Q2230488
# Kincaid (Kansas)

Kincaid Kansasko hiri bat da. Anderson konderrian kokatua dago. 2010ean 122 biztanle zituen, 1,29 kilometro koadrotan banatuta.

## Ikus, gainera

* Anderson konderria

## Kanpo estekak

* Datuak: Q2073602
* Multimedia: Kincaid, Kansas / Q2073602
# Kincaidston

Kincaidston, Eskoziako Ayr udalerrian dagoen etxalde bat da, Hegoaldeko Ayrshire konderrian. 1970eko hamarkadan eraiki zen.

## Kanpo estekak

* Datuak: Q16918056